ລາວມີຄວາມເຫັນແຕກຕ່າງກັນ ໃນເລື້ອງເປີດປະເທດຄືນ ຂະນະທີ່ລະບາດຂອງໂຄວິດ-19 ໃນໂລກ ຍັງໜັກໜ່ວງຢູ່ 
ສປປ ລາວ ກໍຍັງສືບຕໍ່ໃຊ້ມາດຕະການສະກັດກັ້ນການແຜ່ລະບາດຂອໂຄວິດ-19 ໃນລະດັບໃດນຶ່ງ  ແນ່ນອນຫລີກ ລ້ຽງບໍ່ໄດ້ກໍຄືຜົນກະທົບທາງເສດຖະກິດຂອງການປິດປະເທດຢູ່ໃນພາກພື້ນຕ່າງໆ ຂອງໂລກ ແລະຢູ່ໃນລາວເອງ.
ການຊັ່ງຊາເບິ່ງລະຫວ່າງຜົນກະທົບອັນໃຫຍ່ຫລວງຈາກການປິດປະເທດ ແລະປິດເມືອງ ໄວ້ຍ້ອນການລະບາດຢ່າງໜັກ ຕໍ່ເສດຖະກິດຢູ່ທົ່ວໂລກ ກັບການສະກັດບໍ່ໃຫ້ມີການຕິດ ເຊື້ອໄວຣັສໂຄໂຣນາເພີ້ມຂຶ້ນນັ້ນເປັນບັນຫາຖົກຖຽງກັນຢູ່ ໃນຫລາຍລະດັບບໍລິຫານຂອງ ປະເທດຕ່າງໆຕະຫລອດທັງໃນສັງຄົມ ຢູ່ໃນລາວເອງກໍຫລີກລຽງບັນຫານີ້ບໍ່ໄດ້ ດັ່ງການ ໃຫ້ສໍາພາດຂອງນັກທຸລະກິດ ແລະພະນັກງານລາວ ທີ່ນັກຂ່າວຂອງພວກເຮົາໄດ້ລາຍ ງານມາວ່າຄວາມເປັນຫ່ວງທັງສອງຢ່າງນີ້ ແມ່ນຍັງເປັນບັນຫາຖົກຖຽວກັນທີ່ມີຢູ່ທົ່ວໄປໃນ ສັງຄົມລາວ ອັນດັບຕໍ່ໄປຂໍເຊີນທ່ານຮັບຟັງລາຍລະອຽດກ່ຽວກັບເລື້ອງຈາກນັກຂ່າວຂອງ ພວກເຮົາຊຶ່ງ ກິ່ງສະຫວັນ ຈະນໍາມາສະເໜີທ່ານໃນອັນດັບຕໍ່ໄປ ຂະນະທີ່ພະຍາດໂຄວິດ-19 ຍັງລະບາດຢ່າງໜັກຢູ່ໃນຫລາຍພາກຂອງໂລກ ໂດຍສະ ເພາະໃນທະວີບອາເມຣິກາ ແລະບາງພາກໃນຢູໂຣບ ແລະເອເຊຍຢູ່ນີ້ ສປປ ລາວ ກໍຍັງ ສືບຕໍ່ໃຊ້ມາດຕະການສະກັດກັ້ນການແຜ່ລະບາດຂອງພະຍາດດັ່ງກ່າວໃນລະດັບໃດນຶ່ງ ແນ່ນອນ ສິ່ງທີ່ຫລີກລ້ຽງບໍ່ໄດ້ກໍຄືຜົນກະທົບທາງເສດ ຖະກິດຂອງການປິດປະເທດຢູ່ໃນ ພາກພື້ນຕ່າງໆ ຂອງໂລກ ແລະຢູ່ໃນລາວເອງຊຶ່ງ ໄດ້ມີຄວາມເຄັ່ງຄັດທີ່ສຸດໃນໄລຍະນຶ່ງ ມາດຕະການຕ້ານການລະບາດຂອງເຊື້ອໄວຣັສໂຄໂຣນາດັ່ງກ່າວໄດ້ສົ່ງຜົນສະທ້ອນຕໍ່ ເສດຖະກິດ ແລະສະພາບຊີວິດ ການເປັນຢູ່ຂອງປະຊາຊົນຢູ່ທົ່ວປະເທດ ຕໍ່ບັນຫານີ້ທາງ ວີໂອເອກໍໄດ້ສໍາພາດນັກ ທຸລະກິດທ່ານນຶ່ງ ຊຶ່ງທ່ານໃຫ້ຄໍາເຫັນວ່າ: ແຕ່ຢ່າງໃດກໍຕາມການເປີດໃຫ້ຄົນໄປມາຫາສູ່ກັນ ແລະເຮັດທຸລະກິດ ເພື່ອໃຫ້ການດໍາ ລົງຊີວິດຂອງປະຊາຊົນເລີ້ມກ້າວໄປສູ່ສະພາບປົກກະຕິນັ້ນ ກໍຂ້ອນຂ້າງວ່າ ເປັນການເປີດ ຮັບເອົາຄວາມສ່ຽງຕໍ່ການຕິດເຊື້ອພະຍາດຫລາຍຂຶ້ນ ດັ່ງຄໍາຖະແຫລງຜ່ານທາງໂທລະ ພາບຂອງດຣ ພູທອນ ເມືອງປາກ, ຮອງລັດຖະມົນຕີກະຊວງສາທາລະນະສຸກ ແລະຜູ້ ນໍາພາຄະນະສະເພາະກິດເພື່ອປ້ອງກັນ ແລະຄວບຄຸມໂຄວິດ-19 ກ່າວຢູ່ໃນຖະແຫລງ ການກ່ຽວກັບໂຄວິດ-19 ປະຈໍາວັນທີ 24 ກໍລະກົດຜ່ານມາວ່າ: ສະນັ້ນທ່ານຈຶ່ງກ່າວຕໍ່ໄປອີກວ່າ: ເຊັ່ນດຽວກັນປະຊາຊົນລາວຫລາຍຄົນ ໂດຍສະເພາະພວກທີ່ເຮັດວຽກທີ່ກ່ຽວ ຂ້ອງກັບການທ່ອງທ່ຽວ ຫລືການຂົນສົ່ງກໍມີຄວາມເປັນຫ່ວງຫລາຍ ດັ່ງການ ໃຫ້ສໍາພາດຂອງພະນັກງານ ບໍລິສັດການບິນລາວ ທີ່ເປີດເຜີຍກ່ຽວກັບຄວາມຢ້ານ ກົວໂຄວິດສູ່ວີໂອເອຟັງວ່າ: ສະນັ້ນ ຜູ້ກ່ຽວຄິດວ່າທຸກຄົນຄວນສືບຕໍ່ປະຕິບັດຕາມຄໍາແນະນໍາຫລືຕາມມາດຕະການສະ ກັດກັ້ນການລະບາດຂອງພະຍາດ Covid19 ຊຶ່ງລວມມີການລະມັດລະ ວັງ ໂດຍການໃສ່ ໜ້າກາກປິດປາກ ແລະການຢູ່ຫ່າງກັນຢ່າງໜ້ອຍ 2 ແມັດ ສະຫລຸບແລ້ວການເລີ້ມເປີດໃຫ້ຄົນເຮັດທຸລະກິດ ແລະກັບໄປສູ່ສະພາວະປົກກະຕິດັ່ງທີ່ ເຄີຍເປັນມາ ກ່ອນເກີດການລະບາດຢ່າງໜັກຂອງພະຍາດໂຄວິດ-19 ຢູ່ທົ່ວໂລກນັ້ນ ຍັງ ເປັນການຖົກຖຽງກັນຢູ່ໃນລາວເວລານີ້